Telliskivi Loomelinnak

Telliskivi Loomelinnak (inglise keeles Telliskivi Creative City) on Tallinnas Põhja-Tallinna linnaosas Telliskivi tänaval asuv loomekeskus. Loomelinnak on platvorm eesti loovkogukonnale. Linnak asub endisaegse Balti Raudtee tehase alal.https://web.archive.org/web/20160809130859/http://telliskivi.eu/loomelinnak/linnakuretk-telliskivis/ (vaadatud 09.08.2016)

Loomelinnakus on 10 hoonet kogupindalaga üle 25 000 m². Seal tegutseb üle 300 ettevõtte, millest 90% on loomeettevõtted, ligi 30 poodi ja tosin toitlustuskohta, kaks teatrit, mitmed konverentsi- ja seminariruumid. Loomelinnakus toimub aastas ligi 1000 kultuuriüritust, mida külastab ligi miljon inimest, sealhulgas kunstifestival "Ma ei saa aru", Jazzkaar, Tallinn Music Week ja palju muud. Lisaks leidub Loomelinnakus kunstigaleriisid, bändiprooviruume, lastead ning vabaõhutegevusi laste mängualast väligaleriide, suveterrasside ja paljude üritusteni. Lõviosa Loomelinnaku ettevõtetest kuulub loomemajanduse valdkonda. Kokku käib linnakus tööl ligi 1500 inimest, kellest märkimisväärne osa on välismaalasi.  

pisi|vasakul|Telliskivi Loomelinnak õhtul
Loomelinnakus on alates 2019. aastast avatud rahvusvaheline fotokunstikeskus Fotografiska Tallinn, mille sagedasti vahetatavatel näitustel esitletakse maailma tippfotograafide parimaid teoseid. Lisaks on Fotografiskas kohvik ja restoran, mida on võimalik külastada ka ilma muuseumipiletita. Restorani tegevust juhib tippkokk Peeter Pihel, keda tuntakse säästliku toiduvalmistamise kirgliku eestvedajana. 2022. aastal pälvis Fotografiska Restoran Michelini rohelise tärni.  

pisi|Edward von Lõnguse "Surmatants Endliga ehk Endli kepp" Telliskivis
Linnakus on hulgaliselt näitusepindu. 2021. aastal kolis linnakusse Vaal galerii, fotodokumentalistikale pühendunud Juhan Kuusi Dokfoto Keskus. Õuealal asuvad Loomelinnaku Väligalerii ja Kolme puu galerii, viimane on keskendunud ühiskondlikult olulistele teemadele. Linnaku poetänavatel on avatud Telliskivi Loomelinnaku galerii. Loomelinnaku õuealal on rohkelt tänavakunsti.

pisi|vasakul|F-hoone on linnaku üks vaeimaid hooneid
Lisaks Fotografiska restoranile tegutseb linnakus F-hoone, mis on ühtlasi linnaku üks vanemaid asukaid. Aadresside asemel tunti tehasehooneid omal ajal just tähtede järgi ja seda tava jälgitakse Loomelinnakus endiselt. Restoran Kivi Paber Käärid pakub gluteenivaba menüüd. Loomelinnaku restoranides arvestatakse erakorraliselt hästi ka teiste toidusoodumustega, näiteks laktoosivaba toitumise ja veganlusega. Lisaks saab toitu-jooki enamikust kohtadest kaasa osta loodussõbralikult oma karbi ja topsiga. 

Lendav Taldrik on Aasia restoran, kus on esindatud peamiselt India köök. Frenchy keskendub seevastu prantsuse veini- ja toidukultuurile. Kohalikust toorainest kõhutäie eest hoolitseb IDU. Toit ja kultuur kohtuvad restoranis KÄRBES Kitchen & Bar. Hoovis tegutsev Tšiili-Eesti tänavatoiduauto Bueno Gourmet pakub sooje võileibu, mille maitsed on Ladina-Ameerikast mõjutatud. Kohvisõpru hellitab Rootsi mõjutustega Fika.

Telliskivi Loomelinnakus asub jäätisetehas La Muu, mis valmistab 100 tonni jäätist aastas. Suvehooajal avatud jäätisekohvikus on müügil üle 20 jäätisesordi. 
pisi|Telliskivi Loomelinnak
Veel asuvad Loomelinnakus teatrikeskus, Sõltumatu Tantsu Lava, Erinevate Tubade Klubi, raadiojaam IDA raadio ja Rattastuudio Jooks.

Loomelinnaku asutas 2007. aastalhttps://telliskivi.cc/about-est/ (vaadatud 09.08.2016) Jaanus Juss, kes on ka Loomelinnakut haldava ettevõtte OÜ Telliskivi Maja tegevjuht. Linnaku tegevus sai hoo sisse 2009. aastal, kui PÖFF oma kontoriga linnakusse kolis, uksed avasid F-hoone ja Linnalabor.http://telliskivi.eu/kontakt/ (vaadatud 09.08.2016)

Vaata ka
Sveta baar

Viited

Välislingid

Telliskivi Loomelinnaku koduleht
Telliskivi Loomelinnaku lugu
Telliskivi Loomelinnak – loovus, ajaviide ja hea toit, Visit Tallinn
Kunstifestival "Ma ei saa aru"

Kategooria:Kalamaja
Kategooria:Eesti kultuur
Kategooria:Eesti majandus